ఏ భాష సినిమా అయినా పైరసీ భూతం బారిన పడాల్సిందే అన్నట్టు ఉంది ప్రస్తుత పరిస్థితి. సినిమా లీకవకుండా ఎన్ని జాగ్రత్తలు తీసుకున్నా పైరసీరాయుళ్ళ తెలివితేటల ముందు అవన్నీ దిగదుడుపే అవుతున్నాయి. ఇలాంటి పరిస్థితుల్లో కోలీవుడ్లో పైరసీ భూతాన్ని తరిమేసేంత వరకూ నిద్రపోనని కోలీవుడ్ హీరో, నిర్మాత మండలి అధ్యక్షుడు విశాల్ వీరలెవల్లో శపథం చేశాడు. ఇంటర్నెట్ అనేది ఓ మహా సముద్రం లాంటిది. ఆ సముద్రాన్ని సమూలంగా మట్టుపెడతానని ప్రగల్బాలు పలకడం అంత సమంజసం కాదు అన్న విమర్శలు బాగా వినిపిస్తున్నాయి. పైరసీబారిన పడి ఎంతోమంది నష్టపోతున్నారన్నది వాస్తవమే అయినా, దాన్ని అంతం చేయడం అంత ఈజీకాదు అన్నది చాలామంది అభిప్రాయం. ఇంత ప్రతికూల పరిస్థితుల మధ్య విశాల్ తన పంతాన్ని నెగ్గించుకుంటాడా? అన్న అనుమానాన్ని పలువురు వ్యక్తం చేస్తున్నారు.
e bhasha sinima aina pairasee bhootam baarina padalsinde annattu undi prastuta paristhiti. sinima leekavakunda enni jaagrattalu teesukunna pairaseeraayulla telivitetala mundu avannee digadudupe avutunnaayi. ilanti paristhitullo kolivudlo pairasee bhuutaanni tarimesenta varakuu nidraponani kolivud heero, nirmaata mandali adhyakshudu visal veeralevallo sapatham cheshaadu. internet anedi oo mahaa samudram lantidi. aa samudraanni samuulamgaa mattupedataanani pragalbaalu palakadam anta samanjasam kaadu anna vimarsalu baga vinipistunnaayi. pairaseebaarina padi entomandi nashtapotunnarannadi vastavame aina, daanni antam cheyadam anta eejeekaadu annadi chaalaamandi abhiprayam. inta pratikuula paristhitula madhya visal tana pantaanni negginchukuntada? anna anumaanaanni paluvuru vyaktam chestunnaru.